GiliGold/VAD_KnessetCorpus huggingface dataset:
יעקב מרגי: ארצה לשמוע ממך, חיים, מה המשרד עושה בנושא הזה.
יעקב מרגי: יש לך עוד משהו להוסיף, שאול?
<שאול קירשנבום: לגבי ארגון הלמידה וקביעת הימים שבהם מתחילה השנה ומסתיימת, מדובר בסמכותו של משרד החינוך ושר החינוך.
יעקב מרגי: הפינג פונג זה באולימפיאדה עכשיו בקוריאה.
יעקב מרגי: זו בעיה של החברה הישראלית.
יעקב מרגי: הלית מאן דפליג זה לבוא לפתוח את שנת הלימודים ואחרי כמה ימים לצאת לעוד חופשה של חודש.
יעקב מרגי: סוף סוף יש מודל אחד שכולם מדברים עליו ולא חוששים מהדתה, זה לאמץ את התאריך העברי, שכולם מתחילים ב-א' אלול ותמיד חודש אחרי זה החגים מתחילים.
יעקב מרגי: זה קבוע, זה סטטי, זו יציבות מסוימת.
יעקב מרגי: כולם מכירים בזה.
יעקב מרגי: אני מבין שיש בעיה.
יעקב מרגי: זה פתאום להתאים למערכות.
יעקב מרגי: אני לא אומר שעכשיו צריך לקבל תשובות.
יעקב מרגי: אני אומר לחיים, אם אנחנו נדע, גם עודד, גם אני, הרי מה עודד שאל?
יעקב מרגי: האם מישהו דיבר אתכם?
יעקב מרגי: האם יש כיוון בכלל?
יעקב מרגי: תבוא, תגיד, תקשיב, משרד החינוך, מרגע שמצא את הפתרונות עם האוצר ל"בתי הספר של הקיץ", של החגים, הורדנו את הסוגיה הזו מסדר היום.
יעקב מרגי: לגיטימי, הוא השר, אנחנו נמשיך.
עודד פורר: אנחנו נמשיך להעלות אותה בדרכים שלנו.
יעקב מרגי: אבל צריך לדעת מה העמדה.
יעקב מרגי: חיים הלפרין, תציג את עצמך.
<חיים הלפרין: חיים הלפרין, משרד החינוך.
<חיים הלפרין: לגבי השיקולים האסטרטגיים והטקטיים של השר והמנכ"ל, מתי לנהל משא ומתן ועל מה, אני ברשותכם לא אכנס.
יעקב מרגי: גם אני לא רוצה שתיכנס.
עודד פורר: אני אגיד לך מה כן חשוב שתתייחס אליו, חיים.
עודד פורר: תראה, ועדת החינוך ישבה, עשתה דיונים, שמה איזשהו נייר של המלצות וקראה לשר החינוך לאמץ את ההמלצות.
עודד פורר: אני לא מפחד מהחלטות כאלה או אחרות.
עודד פורר: תגידו לנו, תשמעו חברים, ההמלצות שלכם זה קשקושים, שטויות במיץ עגבניות, מה שנקרא, קחו אותן חזרה, לא מקבלים אותן, או שתגידו, תשמע, דנו בהמלצות שלכם, אנחנו כן רוצים ליישם את סעיף 1,2 ו-3.
עודד פורר: 4 ו-5 אנחנו חושבים שאנחנו לא ניישם.
עודד פורר: תנו לזה אמירה.
עודד פורר: השקט הזה ומה שנקרא, תקיעת הראש בחול היא נותנת סיבה לדאגה.
יעקב מרגי: ההתעלמות.
<חיים הלפרין: אני רוצה להגיד מה אנחנו עושים בהיערכות גם של "ניצנים" במהלך השנה וגם ב"ניצנים" בחופשות.
<חיים הלפרין: אנחנו כחלק מתוכנית כוללת ששאול לא ציין אותה, נתנו מענה של הארכת יום הלימודים, שגם היא צורך של ההורים, יחד עם ההורים, יחד עם השלטון המקומי.
יעקב מרגי: אני מקווה שהמנדט שנתתי ליפעת, יושבת ראש ועדת זכויות הילד, מנוצל היטב והפיקוח והבקרה של הוועדה עליכם בצהרונים, עובד.
<חיים הלפרין: אתה רוצה לפתוח את הנושא הזה?
<חיים הלפרין: יש לי מה להגיד להם בעניין הזה.
יעקב מרגי: השארתי את זה לוועדת זכויות הילד.
עודד פורר: היו פה סיכומים בוועדה שאנחנו נעמוד על זה שאתם תקיימו אותם, זה אני כבר אומר לך.
<חיים הלפרין: טוב.
<חיים הלפרין: רציתי להגיד את זה כמשפט פתיח להמשך שלו.
<חיים הלפרין: אגב, יש לי חבר שאמר, אין הדג נתפס בחכה אלא אם כן פתח פיו תחילה.
<חיים הלפרין: כל אחד בגרסה שלו.
<חיים הלפרין: אמרתי את זה בגלל שכשנערכנו ל"ניצנים" בחופשה, יצאנו לרשויות המקומיות לעשות תוכנית שנתית שכוללת גם את ימי החופשה.
<חיים הלפרין: יש קרוב ל-100 רשויות מקומיות גדולות ובינוניות וגם קטנות שנערכו מראש לתת מענה גם לימי החופשה של חנוכה ופסח, במימון ההורים.
<חיים הלפרין: במסגרת הזאת כשהרשויות ירשמו אותם לתוכנית של פסח, יוכלו להחזיר להורים או בכסף או בשווה כסף את מה שהמשרד מעביר להן, כדי שההורים יקבלו מענה בפסח ולא יפסידו את המימון של המדינה, זה אחד, לכן אני אומר שמבחינת ההיערכות של הרשויות, יש לא מעט רשויות שנערכו ונערכות.
<פז כהן: רק צריך להדגיש שהן צריכות להיענות לקול הקורא.
<פז כהן: אם הן לא יענו לקול הקורא, הכסף ילך לפח.
<חיים הלפרין: זה הבהרנו להם גם במיילים וגם בשיחות טלפון, שברור שהן צריכות להיענות לקול קורא.
<חיים הלפרין: הן יודעות את זה ונערכות.
עודד פורר: עד איזה תאריך, אגב, הן צריכות לענות?
<חיים הלפרין: 21 בפברואר הן צריכות להיענות כדי שנוכל כבר לתת להן מענה.
עודד פורר: זאת אומרת, אתם תוכלו לבוא בפני הוועדה ב-22 בפברואר ולהגיד כמה רשויות נענו וכמה לא?
<חיים הלפרין: לא בדקתי אם 22 בפברואר זה שבת או שישי - - -
עודד פורר: שבוע שאחרי.
<חיים הלפרין: אנחנו גם נדווח באמצעות דיוור ולא תהיה לנו בעיה.
<חיים הלפרין: אנחנו במקביל לזה נערכים, כיוון שאנחנו יודעים שיש פה מצד אחד צורך גדול ומצד שני רצון לתת מענה, אנחנו יחד עם השלטון המקומי פתחנו סוג של חמ"ל אצלנו ובו אנחנו בעצם פנינו לכל המכללות והאוניברסיטאות של עובדי ההוראה והצענו להן להצטרף לסטודנטים עובדי הוראה בתוך המהלך הזה.
<חיים הלפרין: אנחנו מפנים אותם גם ברמה של פניות הציבור של המשרד וגם במייל שלנו, של תוכנית "ניצנים", לרשויות המקומיות כדי לתת לזה גיבוי.
<חיים הלפרין: לכל הרשויות שרוצות להיכנס, אנחנו מאפשרים להן להגמיש את כל נושא רכיבי השכר כדי שיוכלו לתת לזה מענה כמה שיותר טוב ומתוך הנחה שאנחנו מצד אחד רוצים לתת מענה באמת לכמה שיותר הורים, כי זה צורך אמיתי, אבל מצד שני לא להפוך את זה למשהו שהוא 'דרדלה' כזה שכל דיכפין ייתי וייכל, אפילו שזה ערב פסח, ולכן המטרה היא באמת על האיזון הזה שבו לתת מענה כמה שיותר לכמה שיותר ילדים וכמה שיותר, זה יותר טוב, מתוך הנחה שאם הפסח הזה יצליח לתת מענה ראוי גם אם הוא לא יהיה מושלם ולא יהיה מלא וכו', מבחינת ההיערכות והיכולת זה ייתן לנו קרש הקפיצה כולל הפקת לקחים לחנוכה.
<חיים הלפרין: אני רוצה להדגיש שבדילמה שהייתה לנו, האם לאפשר לרשויות לקחת ימים בודדים או כל אחד בהתאם לחופשות שלו, אנחנו חשבנו שנכון להגדיר ימים רצופים כדי לאפשר תוכנית רצופה ונותנת מענה.
<חיים הלפרין: עוד הערה של נשאלה ואני רוצה להגיד אותה פה, שמבחינתנו אנחנו, גם בגלל שחוק הצהרונים תקף, אנחנו מגמישים את המחויבות לחוק הקייטנות ואנחנו נפטור את כל מי שעושה את הפעילות הזאת, מהיערכות לחוק הקייטנות כדי שהם יוכלו להתמקד בתהליכים החינוכיים והארגוניים ופחות בבירוקרטיה.
יעקב מרגי: ולשאלה הגדולה שנאמרה ולא נענינו, מסקנות הוועדה?
<חיים הלפרין: אמרתי שאני לא מרגיש שזה השולחן שאני יכול לתת מענה.
יעקב מרגי: הרי הכותרת של הדיון, אני אקריא אותה כלשונה – מעקב אחר יישום מסקנות ועדת המשנה לעניין בחינת ימי הלימודים במערכת החינוך.
יעקב מרגי: הבאתם את עמדת משרד החינוך?
<חיים הלפרין: התשובה שאני קיבלתי הייתה שהנושא בדיונים בלשכת המנכ"ל והשר.
יעקב מרגי: אוקי, גם תשובה.
יעקב מרגי: יש מישהו מהאורחים שלא התבטא ורוצה לדבר?
יעקב מרגי: תודה רבה שכיבדכם אותנו.
יעקב מרגי: אני מקווה שנהנים ברגעים אלה.
עודד פורר: איזושהי עמדה לגבי הנושא של תחילת שנת הלימודים ב-א' באלול?
עודד פורר: נושאים שאין להם השלכות, שברור לחלוטין - - -
<מאיר אסרף: יש להם השלכות.
<מאיר אסרף: אנחנו מתנגדים לזה.
עודד פורר: אתם מתנגדים הרי לכול.
עודד פורר: זה ברור שלא יהיה במשא ומתן.
עודד פורר: יכול לבוא משרד החינוך ולהגיד, זה נושא שאנחנו חושבים שחשוב לנהל עליו משא ומתן.
עודד פורר: האם אתה חי בשלום עם זה ששנת הלימודים השנה תיפתח ואחרי חמישה ימים יצאו עוד פעם לחופשה?
עודד פורר: אחרי חודשיים ימים שהתלמידים יהיו בחופש, הם יבואו ביום ראשון, ישחקו בבית הספר עד יום חמישי וייצאו לעוד חודש חופש.
<חיים הלפרין: חבר הכנסת פורר, בשולחן שאני יושב אלה הנתונים - - -
יעקב מרגי: הוא לא יכול להוסיף לך.
<פז כהן: כמה דברים.
<פז כהן: אחד, אני רוצה לבקש מהוועדה שתוציא פנייה גם בשמה לרשויות המקומיות שיגישו את הקול הקורא, כי אם הרשויות לא יגישו את הקול הקורא, הילדים יהיו ב"ניצנים", ההורים ישלמו כסף וילך כסף לאיבוד, שהמדינה כבר הקצתה לטובת הדבר הזה.
<פז כהן: אם לא יהיה לחץ ציבורי, והוועדה הזאת זה המקום הכי חשוב לזה בסיפור של ה"בית ספר של החגים", אנחנו ממש מבקשים שהרשויות המקומיות יגישו את הקול הקורא.
<פז כהן: אם לא יישמו מלא, אנחנו מבינים את זה לחלוטין, אבל שיגישו.
יעקב מרגי: אני אנסח את זה.
יעקב מרגי: אני אקרא למשרד החינוך ולרשויות המקומיות לגלות עניין.
יעקב מרגי: שמשרד החינוך יבדוק אלו רשויות לא הגישו, לדרבן אותן להגיש.
<פז כהן: דבר שני, הושקעה פה הרבה עבודת חשיבה ובאמת ניסה עודד וכל החברים פה להביא את כולם לשולחן.
<פז כהן: משרד החינוך אמר לנו, תביאו דברים שהם מקובלים על ארגוני המורים ואנחנו הולכים אתכם.
<פז כהן: אם זה לא מקובל, אז לא.
<פז כהן: יש דברים ברורים שלא קיבלנו עליהם מענה.
<פז כהן: נושא של היעדרויות מורים, מדברים על 7.6 מיליון שעות, תבדקו את הנתונים, שמורים נעדרים בממוצע בשנה.
<פז כהן: לפעמים זה מגיע לשלושה שבועות בממוצע בשכבות הגיל הנמוכות.
<פז כהן: הצענו להגמיש את ימי החופשה.
<פז כהן: אם לא יבוא מישהו וייקח את הדבר הזה, ארגוני המורים בעמדתם לא רוצים להזיז כלום, לא את א' באלול - - -
<מאיר אסרף: אנחנו רוצים להזיז.
<מאיר אסרף: אנחנו רוצים לקבל תוספות שכר, אנחנו רוצים לנהל משא ומתן.
יעקב מרגי: פז, אני הבנתי בדיוק בהתבטאות המצומצמת, המכונסת של מאיר.
יעקב מרגי: אמרתי, זו דינמיקה של משא ומתן, אין ספק.
<פז כהן: מי שומר על הקופה הציבורית, כבוד היושב ראש, כשיש היעדרות יתר של מורים בתוך המערכת?
<פז כהן: אנחנו לא רוצים חלילה לפגוע בזכויותיהם, אבל אם יש פה איזשהו שקר שקורה בתוך המערכת, שקר שהוא כנראה אילוץ, אז שיפתרו אותו.
יעקב מרגי: אני לא מצדיק את הכשל ההוא, אבל אני אומר לך, אתה יודע שאני, עד שלא קיימתי דיונים על התל"נים, לא הבנתי שאפשר לעשוק את המערכת בצמצום אם אני צובר - - - .
יעקב מרגי: מישהו הפנה את תשומת ליבי.
יעקב מרגי: מערכת הצלצולים של בית הספר, מספיק שלוקחים מכל שיעור חמש דקות, אני יכול לבלוע בלי להרגיש, כל יום שיעור במערכת, וזה משאב ציבורי.
<מאיר אסרף: אני רק רוצה כדי לא להטעות את הוועדה חלילה, לציין כי אנחנו נמצאים בתוך קופה של הסכם שכר סגור שיש בו מיצוי ושקט עד שנת 2019, ולכן אם משרד החינוך לא מקיים דיונים ולא מגיע לדבר איתנו, זה בגלל שהוא יודע שכשהוא יפתח את ההסכם הזה, אנחנו בטח נהיה רשאים לפתוח את ההסכמים.
יעקב מרגי: ודאי, ברור.
יעקב מרגי: מאחר ולכנסת באנו לא מהתחום העסקי, אני בכל אופן, באתי מתחום המגזר הציבורי, אני יודע מה זה ועדים וניהלתי גופים גדולים, אז אני יודע מה זה ועד עובדים, מה זה הסכם קיבוצי, וכשאני אומר בהידברות, בהסכמה, כולל מענה לכל החששות גם של המשרד, גם של המורים, גם של הממונה על השכר באוצר, וגם כשתגיע לממונה על השכר באוצר, יבוא לך אגף התקציבים, חכה, בוא נראה מה זה עולה.
יעקב מרגי: זה לא מחייב אותם.
<מאיר אסרף: בקשר לדיונים שקוימו בוועדת המשנה, אני חושב שהפתרון המוסכם שהושג בעניין "בית הספר של החופש הגדול ו"בית הספר של החגים" לא היה מושג אלמלא היו מתקיימים הדיונים וההידברויות שהיו מאחורי הקלעים בקשר לוועדת המשנה, ולכן ועדת המשנה היה קטליזטור שהוביל לדבר הזה, זה לפתרון המוסכם הזה.
<מאיר אסרף: זה פתרון שהוא מספיק מבחינתנו והוא מוסכם לא רק כדי לגשר על הפער עד 2019 אלא בכלל זה הפתרון.
יעקב מרגי: ובירכנו על כך.
<פז כהן: הערה אחרונה.
<פז כהן: 300 מיליון ₪ הועברו בוועדת כספים, לא 380.
<פז כהן: זה הסכום שהועבר בוועדת כספים וזו ההודעה של ועדת כספים.
עודד פורר: אל תדאג, ינוצלו 200 לכל היותר.
<פז כהן: בסדר, אבל צריך לשים את זה על השולחן, לא להגיד 400 עם 300.
<שאול קירשנבום: אין פה סתירה.
<שאול קירשנבום: עלות התוכנית היא 400 מיליון ₪.
<שאול קירשנבום: יש הבדל בין עלות לבין תקצוב.
<שאול קירשנבום: יש ביצוע, יש מנגנון שלם.
יעקב מרגי: הדיבורים שהיו במסיבת עיתונאים, 380, פחות או יותר, גם עם האוצר.
<פז כהן: ועדת כספים שבוע שעבר הודיעה שהועברו 300 מיליון.
יעקב מרגי: סמוך עליהם שאם התוכנית תעלה יותר, משרד החינוך יידע לבקש זאת, ואם תעלה פחות, משרד האוצר יידע לא להעביר עוד.
יעקב מרגי: מקסימום ייתן לכם בעודף להשתמש לבקשות אחרות שביקשתם.
עודד פורר: אני רוצה להוסיף.
עודד פורר: אני רק חייב לומר, אני חושב שההתנהלות של משרד החינוך בנושא הזה לוקה בחסר.
עודד פורר: אני חושב שהיה ראוי לבוא ולתת התייחסות של המשרד להמלצות, אגב, לדחות או לקבל אותן.
עודד פורר: אני לא מפחד מתשובה שאומרים, שמע, ההמלצות שלך, אנחנו לא מקבלים אותן.
עודד פורר: לגיטימי, זכותם.
עודד פורר: אני מוצא בזה טעם לפגם שלא מנהלים משא ומתן עם המורים ועם ההורים על הנושא הזה, בעיקר על הנושא של תחילת שנת הלימודים ב-א' באלול והצמדת לוח השנה ללוח העברי.
עודד פורר: אני עוד מתפלא על שר החינוך שדווקא הוא לא מוביל את העניין הזה.
עודד פורר: הוא היה זה שצריך להוביל את זה.
עודד פורר: אני כן יכול לומר לך, אני הנחתי יחד עם כל חברי הוועדה שחתמו על הצעת החוק הזו, אגב, היא קיבלה מספר יפה, 5000, הצעת חוק פ/5000.
עודד פורר: אני אומר לך, אנחנו הנחנו הצעת חוק כזו.
עודד פורר: אין לי כוונה להעלות אותה לוועדת שרים, כי אני באמת חושב שזה צריך להיות בהידברות, אבל ככל שמשרד החינוך לא ינוע ויזוע כדי לעשות את העניין הזה, אנחנו ננסה להוביל את זה לחקיקה לפחות בכנסת.
עודד פורר: בלי קואליציה ואופוזיציה, אני אומר לכם, בכנסת יש יותר מ-61 חברי כנסת שתומכים בהצעה הזו.
<מאיר אסרף: מבחינתנו גם אם משרד החינוך יצביע בעד הצעה 5000 בלי להידבר איתנו, מבחינתנו זה גם הפרה של תנאי העבודה.
יעקב מרגי: זה לא יקרה, אל תדאג.
יעקב מרגי: אנחנו לא בבית הוועד הפועל.
עודד פורר: אתה חושב שבכוונה נתנו לזה את המספר הזה?
יעקב מרגי: אני פוחד שכמו ששם לא היה כלום ולא יקרה כלום - - -.
יעקב מרגי: זה מה שאני הצלחתי להבין מה-5000.
יעקב מרגי: דברים אחרים לא הבנתי.
יעקב מרגי: טוב, רבותיי, כפי שאמרנו, קודם כול הוועדה קוראת למשרד החינוך להתייחס למסקנות, בין אם בחיוב, בין אם בחלקן, בין אם בשלילה, אבל להתייחס לפחות.
יעקב מרגי: אני חושב שזה לא מכובד.
יעקב מרגי: התייחסות למסקנות ועדת המשנה.
יעקב מרגי: דבר שני, אנחנו קוראים למשרד החינוך כן לקיים מעקב לגבי רשויות שמשתתפות ב"בבית ספר של החופש הגדול".
יעקב מרגי: אנחנו מברכים את משרד החינוך והרשויות המקומיות וארגוני המורים על "בתי הספר של הקיץ" ושל החגים.
יעקב מרגי: אני חושב שיש בהם מענה חלקי לסוגיה הזאת.
יעקב מרגי: את משרד האוצר גם כן.
יעקב מרגי: זה לא פשוט.
יעקב מרגי: אני אקיים דיון מעקב לקראת סוף המושב הזה, שזה גם תואם את מועד ההגשה של הקול הקורא, כדי לוודא שאכן משרד החינוך ערוך, השלטון המקומי ערוך ליישם את "בית הספר של החגים".
יעקב מרגי: אני חושב שזה דבר נכון, דבר מבורך.
יעקב מרגי: שוב, נמשיך לעקוב אחרי זה.
יעקב מרגי: בוקר טוב לכולם, אני מתכבד לפתוח את ישיבת ועדת החינוך, התרבות והספורט של הכנסת, ה-14 בפברואר 2018, כ"ט בשבט התשע"ח.
יעקב מרגי: הנושא: יישום ההסכם הקואליציוני בנושא תקנות המוכש"ר.
יעקב מרגי: אפשר להגדיר את הישיבה הזו, ישיבת המשך מתאריך שאני לא זוכר אותו, בתחילת הקדנציה, שניסינו להעביר את התקנות.
יעקב מרגי: היה ויכוח והחזרנו אותם למשרד החינוך כדי לעמוד בהסכם הקואליציוני.
יעקב מרגי: נמצא איתנו סגן השר, משולם נהרי, שחוקק את החוק שלימים נקרא "חוק נהרי".
יעקב מרגי: גם יש לו כמה קילומטראז' בחינוך.
יעקב מרגי: יש לו גם רזומה במשרד החינוך ובחינוך בכלל ובמוכש"ר בפרט.
יעקב מרגי: אחרי שאומר את דברי הפתיחה, אתן גם לסגן השר, גם ליועצת המשפטית של הוועדה ונשמע את משרדי הממשלה.
יעקב מרגי: הרציונל כפי שאני כיו"ר ועדת חינוך הבנתי מההסכם הקואליציוני, בשורה אחת, לחזור למצב של 2012.
יעקב מרגי: היה מי שבמשרד החינוך חשב לעשות, אם כבר הולכים לשינוי, בואו נעשה סדר פסח.
יעקב מרגי: זה כמו אישה, בהתחלה צריכה לנקות את הארון הזה, אחר כך זה, אמרה, זה מיותר, הורידה את כל הארון, תקעה לך חצי יום.
יעקב מרגי: זה בדיוק מה שעשו במשרד החינוך על התקנות.
יעקב מרגי: העמיסו עליהן את כל השינויים, אז חזרנו לכאן.
יעקב מרגי: כפי שנאמר לי על ידי סגן השר, כנראה מישהו סוף סוף הבין שזה מה שצריך להיות.
יעקב מרגי: אני לא הבנתי למה לא, אם יש הסכם קואליציוני, זו סוגיה קואליציוניות.
יעקב מרגי: אם זה לא פוגע בחוקתיות ומערער את יסודות המשפט או יסודות החקיקה ולא מאיים על בית המשפט העליון, אז למה לנו לנסות לחפש חידוש?
יעקב מרגי: כי בסך הכול זה תיקון מהותי, משמעותי, פשוט לפי ההסכם הקואליציוני.
יעקב מרגי: סגן השר.
משולם נהרי: כבוד היושב ראש, כל המשתתפים, בוקר טוב לכולם.
משולם נהרי: בשנת 2007 חוקק החוק שמסדיר את השתתפות הרשויות המקומיות בתקציבי מוסדות המוכר שאינו רשמי, מה שמכונה "חוק נהרי".
משולם נהרי: החוק חייב גם כן התקנת תקנות, כי לשון החוק בעצם אומרת, קבע השר, הכוונה, הוא צריך לעשות זאת בתקנות כדי להגדיר את התנאים ואת שיעור ההשתתפות במוסדות המוכש"ר.
משולם נהרי: בינואר 2008 הותקנו תקנות שמסדירות גם את התנאים וגם את שיעור התקצוב.
משולם נהרי: אני חייב לציין שהתקנות שהותקנו ב-2008 לחוק, מי שיזם אותן היה משרד המשפטים.
משולם נהרי: משרד המשפטים הוביל את כל הנושא של התקנות ואת ניסוח התקנות.
משולם נהרי: התקיימה ישיבה בכנסת בהשתתפות שרת החינוך יולי תמיר, יועצים משפטיים של משרד המשפטים ברשות עורך דין אמנון דה-הרטוך, הלשכה המשפטית במשרד החינוך ואנוכי.
משולם נהרי: כמעט כל מילה נקבעה על ידי משרד המשפטים, באמת מתוך כוונה טובה כדי שהחוק הזה ייושם ושלא נגיע לא לבית המשפט ולא לוויכוחים, אלא שהכול יהיה ברור ונכון ושוויוני, ואז כל הזמן דיברו כל משפט שני, שוויון, שוויון, שוויון ולתת להם, למוכר שאינו רשמי את התקציב הראוי להם, פחות מהממלכתי, אבל מה שראוי להם.
משולם נהרי: הכול הוסדר והובהר כמו שצריך והתקנות אושרו ופורסמו.
משולם נהרי: במסגרת חוק ההסדרים לשנים 2013 ו-2014, ממשלה חדשה, שר חינוך חדש, אג'נדה חדשה, החליטו, ואני לא רוצה לחלק מחמאות, לבטל את החוק של ההשתתפות של הרשויות המקומיות, מה שנקרא "חוק נהרי", וממילא ביטלו גם כן את התקנות.
משולם נהרי: תחת זאת הותקנו תקנות אחרות שהן פשוט פוגעות במוכר שאינו רשמי.
משולם נהרי: ממשלה הולכת וממשלה באה.
משולם נהרי: הממשלה הזו, ה-34, שאנחנו גם שותפים בה, דבר ראשון שביקשנו זה להשיב את החוק ולהשיב את התקנות כמו שהיו אז, בלי לשנות אות או פסיק בתקנות, כמות שהן, לצלם תמונת מצב שהייתה ערב הממשלה ב-2012, אותו מצב, אנחנו רוצים להשיב אותו היום.
משולם נהרי: את החוק השבנו, את התקנות לא השבנו.
משולם נהרי: פניתי לשר החינוך, למשרד החינוך מייד אחרי שההסכם הקואליציוני נחתם והדבר נמשך ונמשך, והנה, בשנה האחרונה יש הרבה שתדלנים שדואגים למוכר שאינו רשמי.
יעקב מרגי: זה נקרא הרבה דרכים למקום.
משולם נהרי: כן, והנה אנחנו הגענו למצב של בוקה ומבולקה.
משולם נהרי: זה מקיים דיון בוועדה הזו, זה מדבר עם השר מפה והיועץ המשפטי של משרד החינוך כבר מנסח תקנות ומקיימים דיונים אין-סופיים איזה תקנות להתקין.
משולם נהרי: רבותיי, איבדתם את הדרך.
משולם נהרי: לאן הגעתם?
משולם נהרי: לאן הלכתם?
משולם נהרי: אנחנו מדברים על הסכם קואליציוני.
משולם נהרי: הסכם קואליציוני יש רק אחד והוא ההסכם הקואליציוני של ש"ס, וזה המקום היחיד שמוזכר הנושא הזה, להשיב את התקנות כפי שהיו ב-2012.
משולם נהרי: גם את החוק באותו סעיף.
משולם נהרי: גם את החוק וגם את התקנות.
משולם נהרי: כך נאמר.
משולם נהרי: במסגרת חוק ההסדרים הקרוב יבוטלו סעיפים 2,3 לחוק שינוי סדרי עדיפויות לאומיים (תיקוני חקיקה להשגת יעדי תקציב לשנים 2013 ו-2014), ששינו את סעיף 11א' לחוק חינוך ממלכתי התשי"ג, 1953, באופן שנוסחו של הסעיף יהיה לפני התיקון הנ"ל, כולל התקנת תקנות שהיו בתוקף, 2012.
משולם נהרי: אני ניסחתי את זה.
משולם נהרי: אני ידעתי למה אני מתכוון.
משולם נהרי: אני ידעתי שנתברבר.
משולם נהרי: אני ידעתי שיבואו כל מיני חכמים ונבונים, זה בחוק וזה בחוק, בוא נוסיף את זה, בוא נגרע את זה, בוא נזיז את זה, בוא ניצור את זה.
משולם נהרי: לא מבקש.
משולם נהרי: אתם יכולים לבקש מה שאתם רוצים.
משולם נהרי: אנחנו בארץ האפשרויות הבלתי מוגבלות.
משולם נהרי: כל אחד שיבקש מה שהוא רוצה.
משולם נהרי: כל אחד יכול לקיים דיון מעכשיו לעוד 40 שנה.
משולם נהרי: כל אחד יכול להוריד את השמיים.
משולם נהרי: אין בעיה, אני לא מפריע לאף אחד.
משולם נהרי: אני מבקש רק דבר אחד, יש הסכם קואליציוני, רוצים לקיים אותו או לא רוצים לקיים אותו.
משולם נהרי: אם יבואו ויגידו, אנחנו לא רוצים לקיים אותו, יש כתובת אחרת, אבל לפחות להיות הגונים ולהגיד את האמת, כי רוצים לקיים?
משולם נהרי: אנא קיימו אותו.
משולם נהרי: לא רוצים לקיים?
משולם נהרי: נביא אותו לממשלה, אבל אז זה יהיה גרוע מאוד.
משולם נהרי: מה זה כל הברברת הזאת?
משולם נהרי: כל אחד מקיים דיון וועדת הכספים, וזה בא אלי כבר עם נוסח כזה.
משולם נהרי: מי ביקש ממך?
משולם נהרי: אני ביקשתי?
משולם נהרי: מי שביקש ממך, לך תדון איתו.
משולם נהרי: אנחנו, יש לנו הסכם קואליציוני.
משולם נהרי: רוצים לקיים או לא רוצים לקיים אותו.
משולם נהרי: יש גבול לכל דבר.
משולם נהרי: אנחנו בשנה השלישית אחרי שקמה ממשלה.
משולם נהרי: כולם כבר קיימו את ההסכם הקואליציוני שלהם, ואנחנו, דבר שהוא אקוטי, דבר שסובלים ממנו מוסדות.
משולם נהרי: שליש המוסדות היום במדינת ישראל בחינוך היסודי זה המוכר שאינו רשמי.
משולם נהרי: יום יום עוברים סבל בלתי יתואר ואנחנו יושבים ככה וכל אחד מסתכל על השני בפנים תמימות כאלה, הוא לא יודע על מה הוא מדבר.
משולם נהרי: הנה, אני מציג את זה בפניכם.
משולם נהרי: יש הסכם קואליציוני, בואו נקיים אותו ככתבו וכלשונו.
משולם נהרי: אין מקום לדיונים, אין מקום לפתיחה.
משולם נהרי: גם אני לא מנסה לתפוס את ההזדמנות הזאת ולהביא שינויים.
משולם נהרי: כמות שהוא, ככתבו וכלשונו וכפי שהוא כתוב.
יעקב מרגי: בדרך כלל, מי שמכיר אותי, סליחה על הצרידות, חברות כנסת נכבדות גרמו לכך, חנין זועבי וענת ברקו.
יעקב מרגי: לא הייתי אומר אותן בנשימה אחת, אבל ההתנהגות שלהן בנשימה אחת.
יעקב מרגי: האמירות שלהן לא בנשימה אחת.
יעקב מרגי: לא שמעתם אותי לא קדנציה חמישית, לעולם, במאבקי קרדיט או לקחו לי סמכויות מהוועדה או נתתי או לקחתי, אבל נעשה מעשה שלא ייעשה.
יעקב מרגי: אני עד עכשיו לא התבטאתי.
יעקב מרגי: בין חברי כנסת, ראינו אצל חברי כנסת.
יעקב מרגי: אני לא אקח לאלי אללוף נושאים ששייכים לוועדת העבודה, הרווחה והבריאות.
יעקב מרגי: אני לא אקח לניסן סלומינסקי נושאים ששייכים לחוקה, ואנחנו מקפידים, תעיד היועצת המשפטית, מה שלא שייך לשולחן הזה, לא יהיה כאן.
יעקב מרגי: מקפידים הקפדה רבה.
יעקב מרגי: מתקיים מסלול מקביל בוועדת כספים.
יעקב מרגי: מילא, חבר כנסת, ניחא, התרגלנו.
יעקב מרגי: מכיר את האג'נדה שלו בנושא קרדיטים.
יעקב מרגי: היועצת המשפטית של הוועדה לא תאיר את עיניו שזה לא התחום שלו?
יעקב מרגי: לא תפנה את תשומת ליבה של היועצת המשפטית של ועדת החינוך?
יעקב מרגי: אני גם תמה על משרדי הממשלה.
יעקב מרגי: נכון, אין להם 'סיי' מול יו"ר ועדה שהוא במיוחד, אם הוא גם יודע לנאום בפאתוס וגם יודע לשחק טוב, קשה, והוא מחזיק גם תקציבים של משרדי ממשלה.
יעקב מרגי: ודאי קשה לעמוד מולם.
יעקב מרגי: גם אני סבלתי מנחת זרועו ארבע שנים כשהייתי שר, אבל לא נכנעתי לו.
<קריאה: נבדוק את זה מולם.
יעקב מרגי: בסדר, אני הייתי חייב שזה יאמר לפרוטוקול ושהמחאה שלי תישמע, כי זו הדרך היחידה שזה יגיע לאוזניו, כי אני לא אומר לו, לא אוכיח אותו בפניו.
יעקב מרגי: לא באתי לחנך אחרים.
יעקב מרגי: לגופו של עניין, משרדי הממשלה.
יעקב מרגי: אחרי נאום כמו של נהרי אני חושב שמה שנותר, להצביע על הנוסח שהוא מציע.
<חלי גיא אלדר: אם אתם רוצים, אני אתחיל, משרד המשפטים.
יעקב מרגי: רק כל אחת, שתציג את עצמה.
<מיכל חורין: לי יש משפט קצר.
<מיכל חורין: מיכל חורין, לשכה משפטית, משרד החינוך.
<מיכל חורין: אני הגעתי לפה עם אמירה שאנחנו לא מתנגדים לתיקון התקנות בהתאם להסכם הקואליציוני ובתנאי שלא תהיה לזה השלכה תקציבית מתוך תקציבי המשרד, זאת אומרת שמאוד ברור - - -
משולם נהרי: עד כאן.
משולם נהרי: התקציב לא שייך רק למגזר מסוים.
משולם נהרי: התקציב הוא כל ילדי ישראל.
משולם נהרי: ממתי מדברים על חסר תקציב לאלה, ולאלה יש?
<מיכל חורין: לא, חס וחלילה.
<מיכל חורין: התיקון של התקנות כמו שהוא מבוקש בשלב הזה - - -
משולם נהרי: גם אם הוא יעלה מיליארד.
משולם נהרי: מגיע להם.
משולם נהרי: יש הסכם קואליציוני.
יעקב מרגי: סגן השר, תן לה להתבטא.
משולם נהרי: זו בעיה פנימית, אני אמרתי גם למשה שגיא.
משולם נהרי: אני עבדתי במשרד, אני לא בא מבחוץ.
משולם נהרי: אני גם תקצבתי בתוך המשרד.
<מיכל חורין: אין בעיה אדוני, רק פשוט - - -
משולם נהרי: זו בעיה של משרד החינוך בינו לבין האוצר.
משולם נהרי: שיחליטו מאיפה להביא, מהרזרבות או מהמחבואים שם או להביא כסף תוספתי ולא להחזיר.
משולם נהרי: זו בעיה שלהם פנימית.
משולם נהרי: ילדים לא צריכים להיות כלי סחיטה בדבר הזה.
משולם נהרי: יש הסכם קואליציוני, צריך לקיים אותו וזה לא מעניין אותי, לא רוצה לשמוע - - -
יעקב מרגי: אגיד לך למה ההערה שלך חשובה אבל לא רלוונטית.
יעקב מרגי: קיבלנו לכאן תקנות שעולות תקציב.
יעקב מרגי: לא היה חשש על זה.
יעקב מרגי: המשרד הביא פה תקנות אחרות שיש להן השלכות תקציביות ולא הייתה הטענה הזו.
יעקב מרגי: הטענה הזו לא עומדת, כמו שהיא לא עמדה בתקנות המקוריות.
יעקב מרגי: זה עניין של פרשנות של אותם סעיפי תקנות.
יעקב מרגי: את צריכה לומר את עמדת המשרד.
יעקב מרגי: אני לא אחסום אותך.
יעקב מרגי: תאמרי אותה בצורה ברורה.
<מיכל חורין: הפרשנות שלנו לתיקון המוצע, מעבר לזה שיש קושי משפטי שחלי תדבר עליו, יש לזה השלכה תקציבית, זאת אומרת, זה ידרוש איזושהי תוספת תקציבית.
<מיכל חורין: במשרד עומדים על זה שהתוספת לא תגיע מתוך הכספים של המשרד, זאת אומרת שזה יבוא לידי ביטוי בתוספות תקציביות.
<מירב ישראלי: אני רוצה רק להבין, מכיוון שמדובר בעצם על השתתפות של הרשויות המקומיות, הכוונה היא בגלל שתצטרכו לשנות את תקן הבסיס, אז זה ישליך גם על מה שהמשרד משתתף?
<מירב ישראלי: אני מנסה להבין איפה העלות.
<מיכל חורין: ככה אנחנו מבינים את הביטוי - - -
יעקב מרגי: הרי הפגיעה של השר הקודם הייתה - - -
משולם נהרי: סליחה, אני רוצה לשאול שאלה.
משולם נהרי: מאז שבוטלו התקנות הללו ושונו התקנות שבעצם לפי דברייך הכניסו לכם תוספת תקציבית, התקציב של משרד החינוך לא ירד בגלל זה, בוודאות.
משולם נהרי: משרד החינוך, התקציב הולך ועולה עם הגידול הטבעי והכול, ופתאום אלה מקבלים פחות.
משולם נהרי: נוצר לכם איזשהו עודף.
משולם נהרי: הורדתם אותו, גרעתם אותו?
משולם נהרי: פתאום עכשיו כשכמה שנים נהניתם ממנו, זה כבר לא שייך אליכם.
<מיכל חורין: זה נגרע.
<מיכל חורין: זה תקציבים שלא עשו בהם שום - - -
משולם נהרי: זה לא נגרע.
משולם נהרי: אני אביא לך את כל השנים בתקציב.
משולם נהרי: אם היו קיצוצים רוחביים, זה קשור לשעות ולא קשור לזה.
יעקב מרגי: אני לא נכנס לזה אפילו, סגן השר.
משולם נהרי: כן, לא קשור.
יעקב מרגי: אמרת את עמדתך.
<חלי גיא אלדר: חלי גיא אלדר, ייעוץ וחקיקה, משרד המשפטים.
יעקב מרגי: זה רק אומר שהניסיון להעביר את התקנות בנוסח שאתם הצגתם היה מעשה מרמה.
יעקב מרגי: הרציונל של ההסכם הקואליציוני, לתקן את שעות הבסיס כפי שהיה בתחילה.
<מיכל חורין: על איזה נוסח אדוני מדבר?
יעקב מרגי: הנוסח המקורי, המורחב יותר שהוגש אלי לפני כשנתיים, פה לוועדה.
<מיכל חורין: אני מצטערת, אני לא זוכרת את הנוסח הזה.
יעקב מרגי: הוא עבר דרך המחלקה המשפטית.
יעקב מרגי: לא אני כתבתי אותו.
<מיכל חורין: ברור לי.
יעקב מרגי: לא יתכן שאז הסכמתם לנוסח ועכשיו הנוסח המצומצם שסך הכול מצלם מצב מ-2012, פתאום יש סוגיה של עלות תקציבית.
יעקב מרגי: אם יש סוגיה ואת צודקת, סימן שהמשרד ניסה לעשות רמייה מול הוועדה ומול ההסכם הקואליציוני.
יעקב מרגי: אין לי פרשנות אחרת.
יעקב מרגי: אני אדם לא מעמיק מחשבה, אבל יש דברים בסיסיים שאני קולט, מה לעשות.
<מיכל חורין: שוב, אני לא מכירה את הנוסח.
יעקב מרגי: אני לא בא אליך בטענות, אני חייב שהדברים ייאמרו.
יעקב מרגי: את יושבת פה כיועצת משפטית של המשרד.
יעקב מרגי: תאמרי את המנדט שקיבלת.
יעקב מרגי: אני חייב שהדברים יאמרו ושתעבירי אותם.
יעקב מרגי: היה פה מעשה רמייה.
<מיכל חורין: אני פשוט חייבת להתייחס לאמירה הזאת.
<מיכל חורין: אני לא מכירה את התקנות.
יעקב מרגי: סליחה, אני אעצור אותך.
יעקב מרגי: אם את לא מכירה את התקנות, לא היית צריכה לבוא לדיון היום.
<מיכל חורין: לא, את הנוסח של לפני שנתיים.
<מיכל חורין: היום אנחנו דנים - - -
יעקב מרגי: סליחה, לא היית צריכה לבוא לדיון.
יעקב מרגי: עושים שיעורי בית.